Alueelliset taidetoimikunnat

Alueelliset taidetoimikunnat ovat Taiteen edistämiskeskuksen alaisia asiantuntijaelimiä. Aluetoimipisteet edistävät toimialueillaan taidetta kansallisesti ja kansainvälisesti sekä edistävät kulttuuria kansallisesti ja kansainvälisesti siltä osin, kun se ei kuulu mun viranomaisen tehtävään. Ne edistävät taiteilijoiden kansallisia ja kansainvälisiä työskentelyedellytyksiä. Ne huolehtivat toimipisteille kuuluvasta hallinnosta sekä niille kuuluvien asioiden valmistelusta, päätösten esittelystä ja toimeenpanosta. Lisäksi keskus voi antaa toimipisteille hoidettaviksi taiteen ja kulttuurin edistämiseen liittyviä valtakunnallisia erityistehtäviä. == Jäsenet == Taiteen edistämiskeskuksen taideneuvosto nimesi huhtikuussa 2013 jäsenet kolmeentoista alueelliseen taidetoimikuntaan vuosiksi 2013-2014. Kuhunkin toimikuntaan nimettiin puheenjohtaja ja kahdeksasta kymmeneen muuta jäsentä. Taideneuvosto kuuli nimittämistä varten yli 600 taiteen merkittävää alueellista tahoa. Nimittämisessä pyrittiin jäsenten monipuoliseen asiantuntemukseen ja tasa-arvolain mukaiseen tasapainoon, sekä kielellisiin näkökohtiin kaksikielisillä alueilla. == Alueelliset taidetoimikunnat ja niiden toimialueet == ::Alueellinen taidetoimikunta:toimialue *1. Uudenmaan: Uudenmaan maakunta *2. Varsinais-Suomen: Varsinais-Suomen maakunta *3. Satakunnan: Satakunnan maakunta *4. Hämeen: Kanta-Hämeen ja Päijät-Hämeen maakunnat *5. Pirkanmaan: Pirkanmaan maakunta *6. Kaakkois-Suomen: Kymenlaakson ja Etelä-Karjalan maakunnat *7. Etelä-Savon: Etelä-Savon maakunta *8. Pohjois-Savon: Pohjois-Savon maakunta *9. Pohjois-Karjalan: Pohjois- Karjalan maakunta *10. Keski-Suomen: Keski-Suomen maakunta *11. Pohjanmaan: Pohjanmaan, Etelä-Pohjanmaan ja Keski-Pohjanmaan maakunnat *12. Pohjois- Pohjanmaan ja Kainuun: Pohjois-Pohjanmaan ja Kainuun maakunnat *13. Lapin: Lapin maakunta. == Läänintaiteilijat == Läänintaiteilijat työskentelevät taiteen edistämisen tehtävissä maan eri puolilla.Taiteen edistämiskeskus valitsee läänintaiteilijan kolmen vuoden määräajaksi. Tehtävät voivat olla valtakunnallisia, alueiden yhteisiä tai alueellisia. Keskus valitsee tehtävään soveltuvaa asiantuntemusta ja ammattitaiteilijan kokemusta omaavan henkilön työsuhteeseen virastoon. Uutta läänintaiteilijatehtävää suunniteltaessa keskus kuulee alueellisia taidetoimikuntia. Läänintaiteilijat ovat työsuhteessa Taiteen edistämiskeskukseen, joka on opetus- ja kulttuuriministeriön virasto. Läänintaiteilijoita työskentelee yhteensä 40 eri puolella Suomea sijaitsevissa Taiteen edistämiskeskuksen toimipisteissä sekä päätoimipisteessä Helsingissä.Taiteen edistämiskeskus varmistaa alueille 2htv:ta läänintaiteilijan työpanosta. Läänintaiteilijat muodostavat valtakunnan kattavan asiantuntijaverkoston osana Taiteen edistämiskeskusta. Tehtävä on ensisijaisesti kehittämistehtävä. Läänintaiteilijoita on toiminut määräaikaisissa työsopimussuhteissa alueellisissa taidetoimikunnissa vuodesta 1972 lähtien. 1980-luvun alkupuoliskolla läänintaiteilijan tehtävä erotettiin apurahoituksesta nk. ohjaavaksi läänintaiteilijan tehtäväksi, jossa työskentely kohdistettiin taiteen edistämiseen, ei henkilökohtaiseen taiteilijauran toteuttamiseen. 2000-luvun alussa kaikissa alueellisissa taidetoimikunnissa toimi keskimäärin kolme läänintaiteilijaa (poikkeuksena muun muassa Lapin taidetoimikunnassa neljä), joiden toimikausien pituudet vaihtelivat kahdesta kahdeksaan vuoteen. Läänintaiteilijan tehtäviä oli vuoteen 2005 mennessä hoitanut yli 300 henkilöä. Läänintaiteilijoina ovat toimineet muun muassa Veltto Virtanen, Nils-Aslak Valkeapää, Katja Tukiainen, Irja Rane, ja Kari Levola. Suomen ensimmäinen kuukausipalkkainen läänintaiteilija, joka toimi Hämeen läänissä, oli graafikko ja kuvataiteilija Raimo Kanerva. == Katso myös == * Taiteilija-apuraha * Taiteen edistämiskeskus == Lähteet == == Aiheesta muualla == * Alueellisten taidetoimikuntien kokoonpanot kaudella 19.4.2013−31.12.2014 * Etelä-Savon taidetoimikunta * Hämeen taidetoimikunta * Kaakkois-Suomen taidetoimikunta * Keski-Suomen taidetoimikunta * Lapin taidetoimikunta * Pohjois-Pohjanmaan ja Kainuun taidetoimikunta * Pirkanmaan taidetoimikunta * Pohjanmaan taidetoimikunta * Pohjois-Karjalan taidetoimikunta * Pohjois-Savon taidetoimikunta * Satakunnan taidetoimikunta * Uudenmaan taidetoimikunta * Varsinais-Suomen taidetoimikunta Luokka:Taidehallinto Luokka:Opetusministeriö Luokka:Apurahat